**MEDLEMSKAP I VOSS HUNDEHALL**

Man må være medlem av Voss Hundeklubb for å kjøpe medlemskap i Voss Hundehall. (unntak er Drop In)

Hallen skal brukes til konkurransetrening eller annen målrettet trening. Det er ikke tillatt med frislipp og sosialisering.

Man betaler for medlemskap fra den måneden man melder seg inn og ut året, inntil medlemskapet sies opp. Man kan kun si opp medlemskapet for påfølgende år og man betaler alltid forskuddsvis frem til 31. desember hvert år.

Medlemmer får kode til lås i hallen når betaling er registrert og denne er det ikke lov å dele med andre.

For medlemmer av Voss Hundeklubb som ønsker å delta på felles organiserte treninger i hallen, eller ønsker å trene sammen med andre og ikke har eget hallmedlemskap, kan man betale for drop in via Vipps. (se lenger nede)

Det er selvsagt tillatt å ha med seg venner etc, for å se på/hjelpe osv. så lenge det ikke dreier seg om betalt kursvirksomhet som ikke er i regi av Voss Hundeklubb.

**Medlemspriser gjeldende for 2022 og 2023**

**Hvert enkelt medlemskap i hallen er en av følgende:**

* En eller flere førere som trener en og samme hund, kr. 1.800 pr. år \*
* En og samme fører som trener en eller flere hunder, kr. 1.800 pr. år \*
* En og samme fører under 18 år som trener en eller flere hunder, kr. 1.200 pr. år \*

Ved innmelding ila året deles årsavgiften på antall måneder.

\*i samme husstand

**Oppstartstilbud 2022**

* Gratis trening ut året ved binding av medlemskap for 2023, totalpris kr. 1.800. Tilbudet er gyldig ved innmelding **innen** 1. oktober 2022 og betalingsfrist er 15. oktober.
* Medlemskap for kun 2022 koster kr. 600,- uansett type medlemskap (400 for nov-des, 200 for kun desember)

**Drop-in treninger**

Drop-in for ikke-medlemmer av hallen eller VHK krever at man trener i følge med person som har betalt medlemskap i hallen. Vedkommende må skrive seg inn i boken som henger i hallen og betale med Vipps. Kvittering skal fremvises.

Brukere av drop-in treninger får ikke kode til hallen. Prisen er følgende:

Meldlem av Voss Hundeklubb: Kr. 50,- pr. gang

Ikke medlem av Voss Hundeklubb: Kr. 75,- pr. gang

**Innmelding og utmelding**

Innmelding er bindende og kan kun refunderes ved fremvist legeattest eller veterinærattest for sykefravær som har en varighet på over 3 måneder. Refusjon gjelder for neste hele måned og ut samme år.

Man kan si opp medlemskapet innen 1. desember for påfølgende år. Frist for å betale medlemskap for påfølgende år er 15. januar.

Nye medlemmer tas opp fortløpende og lister over medlemmer henges opp i hallen.

E-post for innmelding og utmelding sendes til **kasserar@vosshundeklubb.com**

**Bruk av hallen/kalender**

Det er opprettet en egen Facebook-gruppe hvor man kan diskutere trening, her finner man også kalender for reservering av tider. Det er kalenderen som er bestemmende og vil ha prioritet.

* Man kan maks reservere 2 sammenhengende timer
* F.o.m søndag kan man reservere for neste uke, kun en uke om gangen
* Velg fargekode for hvilken gren du skal trene og skriv gjerne nivå/hva du skal trene
* Det er frivillig om du vil skrive navnet ditt
* Selv om noen har reservert tid, skal andre som ønsker å delta slippes til i rekkefølge, men det er den som har reservert som kan bestemme hva som skal trenes
* Bruk sunn fornuft, husk at vi er mange som ønsker å bruke hallen. Kansellering skal helst unngås, men om du ser at du ikke kan benytte deg av timen likevel, kanseller så tidlig som mulig.

Voss Hundeklubb har rett til å reservere tid til kurs eller andre aktiviteter, det kan bli opp til ca 4. timer i ukedager samt noen helger ila året.

Dersom styret erfarer at kalenderen ikke fungerer som den burde, kan reglene bli forandret.

(Endinger kan forekomme)

Kontaktinformasjon: kasserar@vosshundeklubb.com

Styret, Voss Hundeklubb